És una prioritat del Departament d'Ensenyament l'establiment de mesures de suport a la internacionalització, l'emprenedoria, la competitivitat i l'èxit escolar dels centres educatius de Catalunya, objectius concretats en el pla de Govern per a l'XI legislatura i, en conseqüència, optimitzar l'ús dels recursos internacionals, estatals i autonòmics més escaients a aquest propòsit.
Mitjançant aquesta Ordre es dóna publicitat, d'una banda, al programa Erasmus + i, d'una altra a la Convocatòria de propostes 2017 de la Comissió Europea per a aquest programa i al document Guia del programa Erasmus+ que l'acompanya.
D'altra banda, la Convocatòria de propostes 2017 de la Comissió Europea (DOUE C386/14 (ES), de 20.10.2016, DG EAC/A03/2016) recull les condicions de participació en el programa Erasmus+ i el calendari de les accions específiques.
Finalment, és necessari adaptar el marc general que estableix la regulació indicada per a la seva aplicació en relació amb els centres educatius de Catalunya, en aquelles accions que són competència del Departament d'Ensenyament.
Per això, a proposta de la Subdirecció General de Llengua i Plurilingüisme de la Secretaria General de Polítiques Educatives,
Donar publicitat al programa Erasmus+, aprovat pel Reglament (UE) núm. 1288/2013 del Parlament Europeu i del Consell, d'11 de desembre de 2013, pel qual es crea el programa Erasmus+, d'educació, formació, joventut i esport de la Unió i pel qual es deroguen les Decisions núm. 1719/2006/CE, 1720/2006/CE i 1298/2008/CE (DOUE L 347, de 20.12.13), amb vigència per al període 2014-2020.
Sens perjudici de les previsions d'aquesta Ordre, la informació detallada del Programa es pot obtenir a l'adreça:
El programa Erasmus+ s'aprova amb vigència per al període comprès entre l'1 de gener de 2014 i el 31 de desembre de 2020, i té els objectius específics que estableixen els articles 4, 5, 11 i 16 del Reglament esmentat.
Els requisits, les condicions de participació, la selecció i els criteris d'atribució de les candidatures dels projectes de cada acció al llarg de tot el període de vigència del programa s'estableixen d'acord amb les normes i els criteris dictats per la Comissió Europea en les convocatòries corresponents a cada any.
Donar publicitat a la Convocatòria de propostes 2017 de la Comissió Europea per al programa Erasmus+ (DOUE C386/14 (ES), de 20.10.2016, DG EAC/A03/2016), i a la Guia del programa Erasmus+.
Aquesta guia, que forma part de la convocatòria de propostes, conté les condicions detallades de la convocatòria, incloent-hi les prioritats, així com les condicions de participació i el finançament.
Sens perjudici de les previsions d'aquesta Ordre, la informació detallada de la Convocatòria de Propostes 2017 es pot obtenir a les adreces:
Per a aquelles accions del Programa Erasmus+ que es desenvolupen en l'àmbit de competència del Departament d'Ensenyament, els centres educatius de Catalunya estan afectats per les especificitats recollides en l'Annex d'aquesta Ordre, les quals s'estableixen per a tot el període de vigència del programa Erasmus+ (2014-2020), sense perjudici de les modificacions que, si escauen, se'n facin.
Els centres educatius interessats poden presentar la sol·licitud de participació en el programa i l'acció que correspongui en els llocs indicats a la Convocatòria de propostes 2017 de la Comissió Europea del programa Erasmus+ i a la Guia del programa Erasmus+.
Així mateix, els centres educatius sol·licitants poden presentar les seves propostes de participació en la convocatòria del 2017 fins a les dates que s'indiquen tot seguit i que s'estableixen d'acord amb les diverses accions que preveu el programa:
Mobilitat de les persones en l'àmbit de l'educació i la formació: 2 de febrer de 2017
Mobilitat de les persones en l'àmbit de la joventut: 2 de febrer de 2017
Mobilitat de les persones en l'àmbit de la joventut: 26 d'abril de 2017
Mobilitat de les persones en l'àmbit de la joventut: 4 d'octubre de 2017
Projectes estratègics del Servei Voluntari Europeu: 26 d'abril de 2017
Esdeveniments a gran escala del Servei Voluntari Europeu: 5 d'abril de 2017
Titulacions de màster conjuntes Erasmus Mundus: 16 de febrer de 2017
Associacions estratègiques en l'àmbit de l'educació i la formació: 29 de març de 2017
Associacions estratègiques en l'àmbit de la joventut: 2 de febrer de 2017
Associacions estratègiques en l'àmbit de la joventut: 26 d'abril de 2017
Associacions estratègiques en l'àmbit de la joventut: 4 d'octubre de 2017
Aliances per al coneixement: 28 de febrer de 2017
Desenvolupament de les capacitats en l'àmbit de l'educació superior: 9 de febrer de 2017
Desenvolupament de les capacitats en el àmbit de la joventut: 8 de març de 2017
Reunions entre joves i responsables de la presa de decisions en el àmbit de la joventut:
Càtedres, mòduls, centres d'excel·lència, suport a associacions, xarxes i projectes: 23 de febrer de 2017
Associacions en col·laboració: 6 d'abril de 2017
Associacions petites en col·laboració: 6 d'abril de 2017
Esdeveniments esportius europeus sense ànim de lucre: 6 d'abril de 2017
L'import de les assignacions concedides en cada acció per a cada candidatura varia segons el tipus de projecte presentat i el nombre de socis que hi participen, d'acord amb el que es recull a la Guia del programa Erasmus +.
Aquesta Ordre s'aprova sens perjudici de les possibles modificacions que se'n derivin com a conseqüència d'una futura regulació europea, nacional o autonòmica que en modifiqui les condicions actuals.
Així mateix, està condicionada a l'efectiva participació de l'Estat espanyol en el programa Erasmus+, a la determinació del Servei Espanyol de Programes Internacionals d'Educació (SEPIE) o autoritat equivalent, com a òrgan responsable de la gestió de la convocatòria de les accions, i al possible desplegament que l'Estat en faci amb caràcter vinculant en l'àmbit de les seves competències.
Barcelona, 14 de febrer de 2017
S'estableixen determinades especificitats en relació amb la participació dels centres educatius de Catalunya en les accions de la convocatòria de propostes del programa Erasmus+ (2014-2020) que es desenvolupen en l'àmbit de competència del Departament d'Ensenyament, i concretament per a la convocatòria de 2017.
Les especificitats es refereixen, d'una banda, al procediment per a la sol·licitud i autorització de mobilitats del personal docent que participi en un projecte Erasmus+ i, d'una altra, a la certificació de la formació i/o docència i de la innovació.
Els centres educatius de Catalunya que participin en accions educatives competència del Departament d'Ensenyament en el marc del programa Erasmus+ han de donar compliment a les condicions establertes per la legislació europea i estatal, i han de complir també les següents condicions:
c) La tramitació de les certificacions, quan escaigui, es farà en acabar el projecte i, com a màxim, abans de l'1 de gener de l'any següent a la finalització d'aquest.
El professorat que participi en les diverses accions descentralitzades del programa Erasmus+, gaudirà de la corresponent certificació reconeguda pel Departament d'Ensenyament, d'acord amb l'Ordre ENS/248/2012, de 20 d'agost, per la qual s'estableixen els requisits i el procediment per reconèixer activitats de formació permanent adreçades al professorat d'ensenyament no universitari.
El procediment per a la certificació de la innovació s'adequa a allò que preveu l'Ordre ENS/303/2015, de 21 de setembre, sobre el reconeixement de la innovació pedagògica, i la resta de normativa que li sigui d'aplicació.